Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
10 มิ.ย. 2559

SET แกว่งตัวพักฐานในกรอบด้วยปริมาณการซื้อขายเบาบาง…”ซื้อ” ROBINS
ดัชนี SET อยู่ที่ 1,436.33 จุด +0.68 จุด +0.05% ปริมาณซื้อขาย 17,972 ลบ.
แนวรับ : 1,432 / 1,424  แนวต้าน : 1,440 / 1,450
 
สรุปทิศทางและแนวโน้มตลาด
SET แกว่งตัวพักฐานในกรอบแคบ: ด้วยปริมาณการซื้อเบาบางระหว่างรอความชัดเจนจาก 1) การประชุมธนาคารสหรัฐฯ (Fed) ว่าจะขึ้นดอกเบี้ยหรือไม่ 2) การประชุมธนาคารกลางประเทศหลักอื่นๆ เช่น ญี่ปุ่น และอังกฤษ ในสัปดาห์หน้า รวมถึงผลการลงประชามติว่ากลุ่มประเทศสหราชอาณาจักรจะออกจากการเป็นสมาชิกสหภาพยุโรปหรือไม่ (Brexit) ในอีก 2 สัปดาห์
 “ซื้อ” ROBINS…เพิ่มยอดขายจากแบรนด์ตัวเอง เป้าหมายพื้นฐาน 67.00 บาท จาก 1) คาดรายได้ภาคการเกษตร (Farm Income) ฟื้นตัวได้เร็ว หนุนภาคการบริโภคฯเติบโตต่อเนื่อง 2) การเพิ่มยอดขายจากแบรนด์ตัวเอง และ  แบรนด์ต่างประเทศ ที่อัตรากำไรขั้นต้นสูงถึง 35-40% มากกว่าสินค้าฝากขายที่ 20% อยู่มาก จะช่วยเพิ่มอัตรากำไรรวม 3) แผนการขยายสาขาอย่างต่อเนื่อง 3 สาขา/ปี ที่มีความชัดเจนขึ้น ขณะที่สัดส่วนรายได้ค่าเช่าก็เติบโตดี จะช่วยหนุนให้กำไรเติบโต 20-24% ในปี 2016-14 4) ทางเทคนิคแกว่งตัวยกฐานขึ้นตามกรอบมีเป้าหมายทางเทคนิคระยะสั้น 65.00 บาท
 
ROBINS แกว่งตัวขึ้นตามกรอบ เป้าหมายเทคนิคระยะสั้น 65.00 บาท
 
หุ้นที่น่าสนใจทางเทคนิค
PLAT “ซื้อ” ราคาหุ้นเริ่มดีดตัวขึ้นต่อหลังพักตัวในกรอบคู่ขนาน Bullish Flag พร้อมปริมาณการซื้อขายกลับมาสูงขึ้น สอดคล้องกับเครื่องมือ ADX ชี้ขึ้น ยืนยันแนวโน้ม เป็นจังหวะซื้อเก็งกำไร มีแนวต้านแรกที่ 6.70 บาท ผ่านได้มีเป้าหมายถัดไปที่ 7.20 บาท
BJC “ซื้อ” ราคาหุ้นแกว่งตัวขึ้นต่อหลังทะลุกรอบสามเหลี่ยมด้านเท่า พร้อมปริมาณการซื้อขายหนาแน่นต่อเนื่อง สอดคล้องกับเครื่องมือ MACD ชี้ขึ้นและเส้นค่าเฉลี่ยทำ Golden Cross เป็นจังหวะเก็งกำไร มีแนวต้านแรกที่ 40.0 บาท และถัดไปที่ 42.0 บาท
CCN “ซื้อ” ราคาหุ้นเริ่มฟื้นตัวขึ้น ทดสอบเส้นค่าเฉลี่ย 3 เดือน พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ DI+ ตัด ADX ขึ้น และ MACD พลิกกลับเป็นบวกวันแรก เป็นจังหวะซื้อเก็งกำไร มีแนวต้านแรกที่ 2.26 บาท ถัดไปที่ 2.40 บาท
 